STUDENTSKI ZBOR

POMORSKOG FAKULTETA U RIJECI

51000 Rijeka, Studentska 2

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rijeka, 2.04.2021.

ZAPISNIK

sa šeste sjednice Studentskog zbora

Pomorskog fakulteta u Rijeci

Sjednica je na poziv predsjednika SZ PFRI održana dana 02.04.2021. godine u vremenu od 13:00 do 13:30 sati, online putem aplikacije Zoom.

Sjednici su prisustvovali:

1. Alen Mataić, predsjednik SZ PFRI

2. Chiara Matea Išić, član SZ PFRI

3.Tea Pšihistal, član SZ PFRI

4.Damjana Kučan, član SZ PFRI

5.Antonia Grgić, član SZ PFRI

6. Daniela Matanović, član SZ PFRI

7. Maurizio Bujanović, član SZ PFRI

8. Sofija Domijan, član SZ PFRI

9. Luka Milković, član SZ PFRI

10.Davor Šakan, član SZ PFRI

Sjednicom predsjeda i vodi je Alen Mataić, predsjednik SZ PFRI

Jednoglasno je odlučeno da zapisnik sa sjednice vodi Alen Mataić.

Predsjednik Studentskog zbora uvodnim je riječima pozdravio sve nazočne.

Na sjednici je prisutno 10 od ukupno 13 članova SZ PFRI.

DNEVNI RED

1. Usvajanje zapisnika sa 5. sjednice SZ PFRI.
2. Usvajanje dnevnog reda.
3. Informacije predsjednika.
4. Glasanje i donošenje odluke o opozivu sa mjesta predstavnika SZ PFRI-a u SZSUR-a, zamjenika predsjednika SZ PFRI, člana Fakultetskog vijeća i odabir novog studentskog predstavnika SZ PFRI u SZSUR-u, zamjenika predsjednika, člana Fakultetskog vijeća.
5. Projekt Wings for life- pomorci dobrog srca.
6. Projekt Tjedan karijera.
7. Projekt Kako napisati životopis.
8. Radionica Želim i ja znati.
9. Razno.

**Ad1)** Usvajanje zapisnika sa 4. sjednice SZ PFRI-a i izvještaj sa iste**:**

Zapisnik sa 5. sjednice SZ PFRI-a prihvaćen je jednoglasno bez primjedbi.

**Ad2)** Usvajanje dnevnog reda**:**

Predloženi Dnevni red prihvaćen je jednoglasno.

**Ad3)** Informacije predsjednika:

Predsjednik SZ PFRI nazočnima je objasnio trenutnu situaciju na fakultetu s obzirom na nove mjere, te ih informirao o pojedinostima bitnima za studente sa prošle sjednice Fakultetskog Vijeća. Predsjednik SZ PFRI upoznao je članove zbora sa novim članom Lukom Milkovićem.

**Ad4)** Glasanje i donošenje odluke o opozivu sa mjesta predstavnika SZ PFRI-a u SZSUR-a, zamjenika predsjednika SZ PFRI, člana Fakultetskog vijeća i odabir novog studentskog predstavnika SZ PFRI u SZSUR-u, zamjenika predsjednika, člana Fakultetskog vijeća:

Predsjednik je informirao članove zbora kako je 30. ožujka 2021. Članica zbora Nina Vukelić na koju se odnosila ova točka dnevnog reda podnijela ostavku, na mjesto člana SZ PFRI, iz osobnih razloga, čime nije bilo potrebno glasanje o opozivu sa funkcija. Predsjednik zbora razriješio je dužnosti člana SZ PFRI Ninu Vukelić.

Temeljem Statuta SZ PFRI članka 10. na njezino mjesto dolazi njen zamjenik Luka Milković, kojemu mandat člana Studentskog zbora odgovara mandatu dosadašnje članice Nine Vukelić.

Za novu predstavnicu SZ PFRI u SZSUR predložena je Daniela Matanović.

Daniela Matanović jednoglasno je izabrana za predstavnicu SZ PFRI u SZSUR. (10 ZA)

Za novu zamjenicu predsjednika predložena je Tea Pšihistal.

Tea Pšihistal jednoglasno je izabrana za zamjenicu predsjednika. (10 ZA)

Za novu predstavnicu u Fakultetskom vijeću predložena je Damjana Kučan.

Damjana Kučan jednoglasno je izabrana za predstavnicu u Fakultetskom vijeću. (10 ZA)

**Ad5)** Projekt Wings for life- pomorci dobrog srca:

Predsjednik SZ PFRI upoznao je članove sa novostima vezanim uz projekt Wings for life-pomorci dobrog srca, dogovorene su dvije lokacije održavanja projekta, Grobničko polje te ostale lokacije, dogovoreno je da će svaki sudionik dobiti majicu BACK TO BLUE inicijative, te lunch paket. Predsjednik je također zamolio članove da promoviraju događaj na svojim društvenim mrežama.

**Ad6)** Projekt Tjedan karijera:

Predsjednik je informirao članove kako je dogovoren datum održavanja tjedna karijera i to od 24. do 28. svibnja 2021., inicijalni poziv sudionicima je u pripremi i biti će poslan u narednom periodu. Također predsjednik je istaknuo kako treba pripremiti tekst natječaja uoči tjedna karijera „Foto natječaj“ te objaviti ga na društvenim mrežama zbora, za to će biti zadužen kolega Roland Metikoš, voditelj instagram stranice zbora.

**Ad7)** Projekt Kako napisati životopis:

Predsjednik zbora informirao je članove kako će se krenuti sa pripremom projekta Kako napisati životopis, koji je također uoči projekta Tjedan karijera, te kako će se voditelj projekta izabrati naknadno u dogovoru sa predsjednikom.

**Ad8)** Radionica Želim i ja znati:

Predsjednik Zbora informirao je članove kako će se također krenuti u pripremu radionice Želim i ja znati koja će se također održati tjedan prije projekta Tjedan karijera, također predsjednik je istaknuo kako treba kontaktirati Alumni Pomorskog fakulteta u Rijeci za suradnju.

**Ad9)** Razno:

Niti jedan član zbora nije imao ništa za nadodati, a predsjednik je prigodnim riječima pozdravio sve nazočne, zahvalio im se na prisustvovanju sjednici i zaželio ugodne blagdane uoči nadolazećeg blagdana.

**Prema navedenom donesene su sljedeće odluke:**

Temeljem članka 20. Statuta Studentskog zbora Pomorskog fakulteta u Rijeci, donesena je

**ODLUKA**

**o razrješenju dužnosti člana SZ PFRI**

Razrješujem dužnosti članicu SZ PFRI Ninu Vukelić temeljem ostavke koju je podnijela 30.ožujka 2021. iz osobnih razloga.

Temeljem članka 10. Statuta Studentskog zbora Pomorskog fakulteta u Rijeci na mjesto Nine Vukelić dolazi njezin zamjenik Luka Milković.

Tako izabrani član ima mandat koji odgovara mandatu člana umjesto kojega je izabran.

Temeljem članka 35. Statuta Studentskog zbora Pomorskog fakulteta u Rijeci, donesena je

**ODLUKA**

**o odabiru predstavnika SZ PFRI u SZSUR**

Daniela Matanović izabire se na mjesto predstavnik SZ PFRI u SZSUR.

Tako izabrani član ima mandat koji odgovara mandatu člana umjesto kojega je izabran.

Temeljem članka 29. Statuta Studentskog zbora Pomorskog fakulteta u Rijeci, donesena je

**ODLUKA**

**o odabiru zamjenika predsjednika SZ PFRI**

Tea Pšihistal izabire se na mjesto zamjenik predsjednika SZ PFRI.

Tako izabrani član ima mandat koji odgovara mandatu člana umjesto kojega je izabran.

Temeljem članka 30. Statuta Studentskog zbora Pomorskog fakulteta u Rijeci, donesena je

**ODLUKA**

**o odabiru predstavnika u Fakultetsko vijeće**

Damjana Kučan izabire se na mjesto predstavnik u Fakultetskom vijeću.

Tako izabrani član ima mandat koji odgovara mandatu člana umjesto kojega je izabran.

Zapisničar: Predsjednik SZ PFRI

Alen Mataić Alen Mataić